**AGENȚIA PENTRU PROTECȚIA MEDIULUI DÂMBOVITA**

Nr. ...../...../.....2024

 **(proiect) DECIZIA ETAPEI DE ÎNCADRARE**

 **Nr. ...din .....2024**

Ca urmare a solicitării de emitere a acordului de mediu adresate de **COMUNA BRANIȘTEA** prin **primar Mihai Vișinescu**, cu sediul în comuna Braniștea, satul Braniștea, DC – 3, nr. 1151, județul Dâmbovița, înregistrată la Agenția pentru Protecția Mediului (APM) Dâmbovița cu nr. 18952 din 27.12.2023, în baza Legii nr. 292/2018 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. **[57/2007](https://idrept.ro/00103869.htm)** privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. **[49/2011](https://idrept.ro/00139597.htm)**, cu modificările şi completările ulterioare,

**Agenția pentru Protecția Mediului (APM) Dâmbovița decide**, ca urmare a consultărilor desfăşurate în cadrul şedinţei Comisiei de analiză tehnică din data de 07.03.2024, că proiectul "***Extindere rețea de apă și apă uzată în sat Braniștea, comuna Braniștea, județul Dâmbovița – componenta canalizare***" propus a fi realizat în comuna Braniștea, satul Braniștea, județul Dâmbovița ***nu se supune evaluării impactului asupra mediului, nu se supune evaluării adecvate și nu se supune evaluării impactului asupra corpurilor de apă***

Justificarea prezentei decizii:

I. Motivele pe baza cărora s-a stabilit **luarea deciziei etapei de încadrare in procedura** de evaluare a impactului asupra mediului sunt următoarele:

a) proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului, Anexa nr. 2, pct. 13, lit. a;

b) impactul realizării proiectului asupra factorilor de mediu va fi redus pentru sol, subsol, vegetație, fauna si nesemnificativ pentru ape, aer si așezările umane;

c)nu au fost formulate observaţii din partea publicului în urma mediatizării depunerii solicitării de emitere a acordului de mediu respectiv, a luării deciziei privind etapa de încadrare, respectiv a revizuirii acesteia.

***1. Caracteristicile proiectului***

***a)mărimea proiectului***:

Prin prezentul proiect se va realiza următorul obiectiv de investitii: "***Extindere rețea de apă și apă uzată în sat Braniștea, comuna Braniștea, județul Dâmbovița –componenta canalizare***" propus a fi realizat în comuna Braniștea, satul Braniștea, județul Dâmbovița.

Comuna Braniștea nu dispune de o reţea centralizată de canalizare şi în consecinţă evacuarea apelor uzate se face în condiţii insalubre.

În 2018, prin proiectul denumit “INFIINTARE RETEA DE CANALIZARE SI EXTINDERE APA IN COMUNA BRANISTEA, JUDETUL DAMBOVITA”, Asocierea dintre IP & Coratza Inginerie.Ro SRL - IP Ingegneria SRL propune extinderea sistemului de canalizare pentru satul Braniștea, comuna Braniștea. Proiectul este elaborat la faza PTh DE, pe baza unui SF elaborat anterior de SC EUROM CONSTRUCT SRL, in anul 2010.

Schema tehnologică pentru sistemul de canalizare propus a fost următoarea:

* colectorul de canalizare din PVC, SN8, Dn 250 mm, cu o lungime totală L=9775,17 m;
* conducte de canalizare din PVC, SN8, Dn 200 mm, având o lungime totală L=78,29 m (subtraversări de drum pentru realizarea racordurilor);
* conducte de racord din PVC, SN8, Dn 160 mm, având o lungime totală L=3500 m;
* 304 cămine de vizitare Dn 1000 mm;
* 610 cămine de racord Dn 400 mm;
* 4 staţii de pompare apă uzată menajeră;
* conductă de refulare din PEHD, PE 100, PN6, De 110 mm, în lungime de 41,50 m;
* conductă de refulare din PEHD, PE 100, PN6, De 140 mm, în lungime de 21,51 m.

Apele meteorice de pe trama stradală şi din gospodăriile individuale (de pe şarpante, curţi pietruite, etc) vor fi preluate de şanţurile de gardă existente şi vor fi deversate în cursurile de apă ce traversează comuna.

Rețeaua de canalizare este de tip separativ, dimensionat în conformitate cu reglementările tehnice în vigoare si normele igienico-sanitare și de protectia mediului. Rețeaua de canalizare proiectată are ca scop evacuarea apelor uzate menajere.

În anul 2019 asocierea LEO DRUMIT CONSTRUCT SRL - RESEARCH CONSORZIO STABILE a inceput execuția proiectului mai sus menționat. In anul 2020 lucrarea a fost abandonată și nefinalizată, dar în această perioadă asocierea a reusit să execute, pentru rețeaua de canalizare:

* rețea – lungime 3617,16 m, diametru conducta 250 mm,
* cămine – 68 buc,
* stații de pompare – 0 buc,
* conducte de refulare – 0 m.

Conducte de canalizare executate, având De 250 mm - 3617,16 m, sunt prezentate în tabelul urmator:

|  |  |  |  |
| --- | --- | --- | --- |
| strada DC 2 | montarea țeavă | H1 - H14 | 345 m |
| montarea țeavă | G1 – G8 | 258 m |
| strada DC 6/1 | montarea țeavă | A1 - A10 | 199 m |
| montarea țeavă | C1 – C5 | 135 m |
| strada DC 4/5 | montarea țeavă | J1 – J8 +8m | 292 m |
| strada DC 1/3 | montarea țeavă | U1 – U4 | 110 m |
| montarea țeavă | J13 – J21  | 377 m |
| montarea țeavă | J21 – J22 | 59 m |
| strada DC 1/1 | montarea țeavă | L15 – L5 | 100 m |
| montarea țeavă | L5 – L13 | 261,08 m |
| Strada DC 4 | montarea țeavă | Z1 - Z8 | 307 m |
| montarea țeavă | Z8 – Z10 | 33,08 m |
| Strada DC 4/2 | montarea țeavă | K1 – K22 | 443 m |
| strada DC 1 | montarea țeavă | I11 - I17 | 167 m |
| montarea țeavă | I19- I22 | 138 |
| montarea țeavă | I22 - I23 | 61 m |
| montarea țeavă | I25 - I26 | 18 m |
| montarea țeavă | I26-I29  | 100 m |
| montarea țeavă  | I29 – I35 | 214 m |

Cămine de vizitare pentru rețeaua de canalizare – 68 buc:

|  |  |  |  |
| --- | --- | --- | --- |
| strada DC 4 | montarea caminelor | Z1 - Z10 | 10buc |
| strada DC 4/5 | montarea caminelor | J1 - J4  | 4buc |
| montarea caminelor | J5 - J7  | 3buc |
| strada DC 1/3 | montarea caminelor | U1 - U4  | 4 buc |
| montarea caminelor | J13 - J21  | 9 buc |
| strada DC 1 | montarea caminelor | I11 - I17 | 7 buc |
| montarea caminelor | I19 - I23 | 5 buc |
| montarea caminelor | I25 - I35  | 11 buc |
| strada DC 1/1 | montarea caminelor | L5 – L13 | 9 buc |
| strada DC 6 | montarea caminelor | B1 – B6 | 6 buc |

Pentru a evita construirea numeroaselor fose septice în intravilanul localităţii care ar constitui, de asemenea, surse potenţiale de poluare pentru mediul înconjurător sau utilizarea modalităţilor enumerate anterior este necesară şi oportună construirea unei reţele de colectare a apelor uzate menajere rezultate şi evacuarea acestora catre o staţie de epurare existenta.

**SITUATIA PROIECTATA**

Schema tehnologică pentru sistemul de canalizare propus este următoarea:

- colectoare de canalizare din PVC, SN8, De 250 mm, având o L totală =4833 m;

- 193 buc. cămine de vizitare din beton armat/material plastic având diametrul Dn 1000 mm;

- 5 camine decantoare cu gratar si depozit pentru retinerea materiei grosiere;

- 195 buc. cămine de racord din PVC având diametrul Dn 400 mm;

- conducte de racord din PVC, SN8, De 160 mm, având o lungime totală L=585;

- 5 buc. statii de pompare ape uzate;

- conducta de refulare din PEID PN10, De90 mm, având lungimea totală L=114 m;

- 1 subtraversare de drum județean cu conductă PVC De 250 mm, țeavă din otel DN 400 mm, având o lungime totală L=12 m.

Conductele din PVC tip KG, SN8 vor fi montate îngropat la adâncimi cuprinse între 0,9÷4,50 m, pozate pe strat de nisip de 10 cm grosime. În jurul acestora se va realiza o umplutură din nisip, 10 cm peste generatoarea superioară a conductei, în conformitate cu normele în vigoare.

Acolo unde se va impune, se vor executa subtraversări (prin foraje dirijate sau cu perforatorul rotativ, etc) ale drumurilor, cursuri de apă, etc.

Conductele de canalizare vor fi montate îngropat în general în acostamentul străzii (drumului).

Pentru reţeaua canalizare, cota de fundare minimă recomandată impusă de condiţiile respectării adâncimii de îngheţ este Df = -0,90 m pentru fundare directă.

 Lungimea totala a conductelor gravitationale este de 4833 m (conform tabelului).

 Lungimea totala a conductei de refulare este de 114 m (conform tabelului).

 **Cămine de vizitare și cămine de racord**

 Căminele de vizitare vor avea adâncimi cuprinse între 1,1 şi 3,6 m, iar cele de racord vor avea adâncimi cuprinse între 1,0 şi 2 m si vor fi echipate cu capace carosabile.

 Căminele de racord prevăzute pentru subtraversări vor fi din polietilenă profilate cu 3 intrări şi 1 ieşire având înălţimi cuprinse între 1,5 şi 2 m.

  **Subtraversări și tuburi protecție**

1 subtraversare de drum județean cu conductă PVC De 250 mm, țeavă din otel DN 400 mm, având o lungime totală L=12 m;

În cazul tututor subtraversărilor va fi asigurată o adâncime de cel puțin 2.00 metri peste generatoarea superioară a țevii de protecție din oțel.

Sistemul de execuţie propus reduce la minimum restricţiile de circulaţie pe aceste drumuri, cu implicaţiile care derivă pentru lucrările de avertizare, semnalizare, pericolele de accidente etc. Pentru realizarea subtraversării, se va utiliza metoda de foraj orizontal cu lansare de rachetă.

 Gropile de pornire și de sosire vor avea dimensiunile în plan orizontal de 3,5x2,0m. Se va considera amplasamentul gropii de pornire acolo unde există spațiu și se poate executa cu ușurință.

 Subtraversările se vor executa sub un unghi cât mai apropiat de 90 de grade sexagesimale dar nu mai mic decât 60 de grade sexagesimale între axul drumului şi axul conductei de protecţie.

 **Staţie de pompare ape uzate**

Pentru traseul rețelei de canalizare, datorită diferențelor de nivel din localitate, s-au prevăzut 5 stații de pompare a apelor uzate, dotată cu pompe 1A+1R, pompe care se vor monta în cămine etanșe din beton sau polietilena.

La admisia în stația de pompare se vor monta gratare din materiale inoxidabile, care vor prelua părțile grosiere ce ar putea înfunda pompele.

Un grup de pompare va fi dotat cu Panou de automatizare, plutitor, clapete de reținere (2 buc), robinet de închidere (2 buc), lanț din inox pentru extragere pompe si coș (2 buc), rotor hidraulic retras.

 Tabloul electric va avea grad de protecţie IP54, va fi echipat cu întrerupător automat la intrare, prevăzut cu protecţie termică şi electromagnetică. Plecările din tablou se fac cu intrerupatoare automate cu protecţie termică şi electromagnetică.

 Din tablou se vor alimenta următorii receptori:

– pompele

– serviciile

– încălzirea tabloului

– circuitele de comanda

– UPS

– Aparatele de semnalizare.

 Pompele vor lucra manual sau automat in regim 1A+1R.

 Funcţionarea automată se va face prin PLC in funcţie de nivelul apei murdare din cheson.

 Pompele care lucrează prin convertizor de frecvenţă mențin nivelul apei constant, iar cele fară convertizor pornesc la un anumit nivel max. şi opresc la nivel minim.

 La defectarea unei pompe intră automat în funcţiune pompa de rezervă.

 Semnalizarea nivelului din cheson se face un sesizor de nivel ultrasonic. Comanda manuală este pentru test şi la avaria instalatieie automate. S-a prevăzut semnalizarea optică a funcţionării şi avariei pompelor.

 De asemenea, pompele se comută între ele după un număr de ore de funcţionare. În regim manual şi automat pompele vor lucra cu blocaj la nivel minim.

 Stațiile de pompare vor fi împrejmuite.

 **Desfaceri și refaceri sistem rutier**

 Pentru executarea lucrărilor de canalizare din localitatea Braniștea este necesar ca pe anumite porţiuni să se desfacă și să se refacă sistemul rutier existent pe următoarele tipuri de străzi:

* Drum asfaltat;
* Drum pietruit.

 Desfacerea / refacerea străzilor, implică următoarele straturi în profil transversal:

 Drum asfaltat:

* 4 cm BAPC16;
* 6 cm BADPC22.4;
* 15 cm piatră spartă;
* 20 cm balast.

 Drum neasfaltat:

* 20 cm piatră spartă;
* 20 cm balast.

b) cumularea cu alte proiecte : nu este cazul;

c) utilizarea resurselor naturale: se vor utiliza resurse naturale în cantităţi limitate, iar materialele necesare realizării proiectului vor fi preluate de la societăţi autorizate;

d) producţia de deşeuri: deşeurile generat în perioada de execuţie vor fi stocate selectiv şi predate către societăţi autorizate din punct de vedere al mediului pentru activităţi de colectare/valorificare/eliminare;

e) emisiile poluante, inclusiv zgomotul şi alte surse de disconfort: lucrările şi măsurile prevăzute în proiect nu vor afecta semnificativ factorii de mediu (aer, apă, sol, aşezări umane);

f) riscul de accident, ţinându-se seama în special de substanţele şi de tehnologiile utilizate: in timpul lucrărilor de execuție pot apare pierderi accidentale de carburanți sau lubrefianți de la vehiculele si utilajele folosite;

***2. Localizarea proiectelor***

2.1. utilizarea existentă a terenului: terenul este situat în intravilanul comunei Braniștea, categoria de folosință teren intravilan ocupat temporar;

2.2. relativa abundenţă a resurselor naturale din zonă, calitatea şi capacitatea regenerativă a acestora: nu este cazul;

2.3. capacitatea de absorbţie a mediului, cu atenţie deosebită pentru:

1. zonele umede: nu este cazul;
2. zonele costiere: nu este cazul;
3. zonele montane şi cele împădurite: nu este cazul;
4. parcurile şi rezervaţiile naturale: nu este cazul;
5. ariile clasificate sau zonele protejate prin legislaţia în vigoare, cum sunt: proiectul nu este amplasat în sau în vecinătatea unei arii naturale protejate;

f) zonele de protecţie specială, mai ales cele desemnate prin Ordonanţa de Urgenţă a Guvernului nr. **[57/2007](file:///D%3A%5C%5CMIRELA%5C%5Csaptamanal%202010%5C%5C1_NOUTATI%20Procedura%20EIA%28Dalia%29_SEPT_2009%5C%5CDocuments%20and%20SettingsDalia%20BitanSintact%202.0cacheLegislatietemp00103869.htm)** privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr. **[5/2000](file:///D%3A%5C%5CMIRELA%5C%5Csaptamanal%202010%5C%5C1_NOUTATI%20Procedura%20EIA%28Dalia%29_SEPT_2009%5C%5CDocuments%20and%20SettingsDalia%20BitanSintact%202.0cacheLegislatietemp00033752.htm)** privind aprobarea Planului de amenajare a teritoriului naţional – Secţiunea a III – a – zone protejate, zonele de protecţie instituite conform prevederilor Legii apelor nr. **[107/1996](file:///D%3A%5C%5CMIRELA%5C%5Csaptamanal%202010%5C%5C1_NOUTATI%20Procedura%20EIA%28Dalia%29_SEPT_2009%5C%5CDocuments%20and%20SettingsDalia%20BitanSintact%202.0cacheLegislatietemp00008742.htm)**, cu modificările şi completările ulterioare, şi Hotărârea Guvernului nr. **[930/2005](file:///D%3A%5C%5CMIRELA%5C%5Csaptamanal%202010%5C%5C1_NOUTATI%20Procedura%20EIA%28Dalia%29_SEPT_2009%5C%5CDocuments%20and%20SettingsDalia%20BitanSintact%202.0cacheLegislatietemp00085898.htm)** pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: proiectul nu este inclus în zone de protecţie specială desemnate;

 g) ariile în care standardele de calitate a mediului stabilite de legislaţie au fost deja depăşite: nu au fost înregistrate astfel de situaţii;

 h) ariile dens populate: nu e cazul;

 i) peisajele cu semnificaţie istorică, culturală şi arheologică: nu este cazul;

**3.** ***Caracteristicile impactului potenţial:***

 a) extinderea impactului: aria geografică şi numărul persoanelor afectate: impactul va fi local, numai în zona de lucru, pe perioada execuţiei;

 b) natura transfrontieră a impactului: nu este cazul;

 c) mărimea şi complexitatea impactului: impact relativ redus şi local atât pe perioada execuţiei proiectului cât şi ulterior în perioada de funcţionare;

 d) probabilitatea impactului: impact cu probabilitate redusă atât pe parcursul realizării investiţiei, cât şi după realizarea acestuia, deoarece măsurile prevăzute de proiect nu vor afecta semnificativ factorii de mediu (aer, apă, sol, aşezări umane);

 e) durata, frecvenţa şi reversibilitatea impactului: impact cu durată, frecvenţă şi reversibilitate reduse datorită naturii proiectului şi măsurilor prevăzute de acesta.

**II.** Motivele pe baza cărora s-a stabilit ca proiectul propus **nu intră** **sub incidenţa art. 28 din Ordonanţa de Urgenţă a Guvernului nr.** **57/2007** **privind regimul ariilor naturale protejate, conservarea habitatelor naturale, a florei şi faunei sălbatice**, aprobată cu modificari și completari prin Legea nr. 49/2011, cu modificările şi completările ulterioare:

* amplasamentul propus se află în comuna Braniștea, satul Braniștea, județul Dâmbovița și nu se situează în interiorul sau în vecinatatea unei arii naturale protejate sau alte habitate sensibile;
* proiectul propus nu intră sub incidenţa art. 28 din Ordonanţa de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificari și completari prin Legea nr. 49/2011, cu modificările şi completările ulterioare.

**III. Motivele pe baza cărora s-a stabilit că nu este necesară evaluarii asupra corpurilor de apă:**

* a fost emis Proiectul de Aviz de Gospodărire a Apelor nr. 3742/AIM/22.02.2024;
* *conform prevederilor Ordinului nr. 828/2019 al M.A.P., Anexa nr.1.a la procedură, pentru proiectele care intră sub incidența pct. a) al art. 54 din Legea Apelor nr. 107/1996 cu modificările și completrile ulterioare, nu este necesară elaborarea Studiului de Evaluare a Impactului asupra Corpurilor de Apă (SEICA).*

**Condiţiile de realizare a proiectului**:

* ***Titularul are obligaţia de a urmări modul de respectare a legislaţiei de mediu în vigoare pe toată perioada de execuţie a lucrărilor şi după realizarea acestuia să ia toate măsurile necesare pentru a nu se produce poluarea apelor subterane, de suprafaţă, a solului sau a aerului***.
* ***Respectarea condițiilor impuse prin avizele solicitate în Certificatul de Urbanism.***
* ***Titularul are obligația respectării condițiilor impuse prin actele de reglementare emise/solicitate de alte autorități.***
* ***Executarea lucrărilor se va face cu respectarea documentației tehnice depuse, a normativelor și prescriptiilor tehnice specifice;***
* ***Se vor respecta măsurile de reducere și protecție menționate în memoriul de prezentare referitoare la executarea lucrărilor, pentru realizarea proiectului în condiții de siguranță și cu impact minim posibil pe fiecare factor de mediu.***

**Condiţii impuse pentru organizarea de şantier**:

* depozitarea materialelor de construcţie şi a deşeurilor rezultate se va face în zone special amenajate fără să afecteze circulaţia în zona obiectivului;
* utilajele de construcţii se vor alimenta cu carburanţi numai în zone special amenajate fără a se contamina solul cu produse petroliere;
* întreţinerea utilajelor/mijloacelor de transport (spălarea lor, efectuarea de reparaţii, schimburile de ulei) se vor face numai la service-uri / baze de producţie autorizate;
* toate echipamentele mecanice trebuie să respecte standardele referitoare la emisiile de zgomot în mediu conform H.G 1756/2006 privind emisiile de zgomot în mediu produse de echipamentele destinate utilizării în exteriorul clădirilor ;
* deşeurile menajere se vor colecta în europubelă şi se vor preda către unităţi autorizate;
* prin organizarea de şantier nu se vor ocupa suprafeţe suplimentare de teren, faţă de cele planificate pentru realizarea obiectivului;
* pentru lucrările specifice de şantier se vor utiliza toalete ecologice;
* se va asigura o funcţionare optimă a tuturor echipamentelor prevăzute în proiect pentru protecţia factorilor de mediu.

**Protecţia apelor**

***Se vor respecta condițiile impuse prin Avizul de gospodarire a apelor nr. .... din data de ....***

**Protecţia aerului**

* mijloacele de transport vor fi asigurate astfel încât să nu existe pierderi de material sau deşeuri în timpul transportului; autovehiculele vor avea inspecţia tehnică efectuată prin Staţii de Inspecţie Tehnică autorizate, în vederea reglementării din punct de vedere al emisiilor gazoase în atmosferă;
* se va întocmi şi respecta graficul de execuţie a lucrărilor cu luarea în consideraţie a condiţiilor locale şi a condiţiilor meteorologice;
* transportul materialelor de construcţie şi a deşeurilor rezultate se va face pe cât posibil pe trasee stabilite în afara zonelor locuite.

**Protecția împotriva zgomotului**

* toate echipamentele mecanice trebuie să respecte standardele referitoare la emisiile de zgomot în mediu conform H.G. nr. 1756/2006 privind emisiile de zgomot în mediu produse de echipamentele destinate utilizării în exteriorul clădirilor;
* în timpul execuţiei proiectului şi funcţionării *nivelul de zgomot* continuu echivalent ponderat A (AeqT)se va încadra în limitele SR 10009: 2017 / C91: 2020 – *Acustica. Limite admisibile ale nivelului de zgomot din mediul ambiant*, şi OM nr. 119/ 2014 pentru aprobarea Normelor de igienă şi sănătate publică privind mediul de viaţă al populaţiei, respectiv:
* 60 dB - la limita proprietăţii în cazul clădirilor cu teren împrejmuit (curte) şi cu destinaţie rezidenţială cu regim de douã niveluri sau mai puţin;
* 65 dB - la limita zonei funcţionale a amplasamentului;
* 55 dB în timpul zilei / 45 dB noaptea (intre orele 23:00 – 7:00) – la faţada clădirilor învecinate, considerate zone protejate;
* 50 dB - la fațada clădirii rezidențiale care este cea mai expusă acțiunii unei surse de zgomot exterioare.

**Protecţia solului**

* după încheierea lucrărilor se va face curăţarea terenului de materialele şi deşeurile rezultate în urma lucrărilor;
* în cazul producerii unor poluări accidentale, se vor lua toate măsurile de prevenire şi de combatere a poluărilor accidentale;
* vor fi evitate lucrări care pot duce la degradări ale reţelelor supraterane sau subterane existente în zonă;
* se interzice poluarea solului cu carburanţi, uleiuri uzate în urma operaţiilor de staţionare, aprovizionare, depozitare sau alimentare cu combustibili a utilajelor şi a mijloacelor de transport sau datorită funcţionării necorespunzătoare a acestora;
* se vor amenaja spaţii corepunzătoare pentru depozitarea temporară a deşeurilor generate;
* se va asigura preluarea ritmică a deşeurilor rezultate pe amplasament, evitarea depozitării necontrolate a acestora.

***Modul de gospodărire a deşeurilor***

***Titularul are obligaţia respectării prevederilor Ordonanței de Urgenţă a Guvernului României privind protecţia mediului nr. 195/2005, aprobată cu modificări şi completări prin Legea nr. 265/2006, OUG nr.92/2021 privind regimul deşeurilor, aprobata prin Legea 17/2023, atât în perioada de construire cât și în cea de funcționare;***

* deşeurile reciclabile rezultate în urma lucrărilor de construcţii se vor colecta selectiv prin grija executantului lucrării, pe categorii şi vor fi predate la firme specializate în valorificarea lor;
* deşeurile menajere se vor colecta în europubelă şi se vor preda către firme specializate;
* este interzisă depozitarea deşeurilor direct pe sol;
* preluarea ritmică a deşeurilor rezultate pe amplasament, evitarea depozitării necontrolate a acestora;
* se va încheia contract cu o societate specializată, care prevede colectarea, transportul şi neutralizarea deşeurilor menajere de la obiectiv;
* se va menţine curăţenia în spaţiul destinat depozitării, fiind interzisă arderea lor în recipienţii de colectare precum şi aruncarea lor lângă recipienţii de colectare sau depozitarea lor pe terenuri virane sau pe domeniul public;
* conform HG 856/2002 titularul are obligaţia să ţină evidenţa strictă a cantităţilor şi tipurilor de deşeuri produse, valorificate sau comercializate şi circuitul acestora.

**Monitorizarea**

**În timpul implementării proiectului:** în scopul eliminării eventualelor disfuncţionalităţi, pe întreaga durată a şantierului vor fi supravegheate:

* buna funcţionare a utilajelor;
* monitorizarea cantităţilor de deşeuri generate;
* refacerea la sfârşitul lucrărilor a zonelor afectate şi aducerea la starea iniţială a terenului afectat de lucrări;
* se vor lua toate măsurile pentru evitarea poluărilor accidentale, iar în cazul producerii unor astfel de incidente, se va acţiona imediat pentru a stopa, controla, izola, elimina poluarea;
* nivelul de zgomot – în cazul apariţiei sesizărilor din partea populaţiei datorate depăşirii limitelor admisibile, se vor lua măsuri organizatorice şi/sau tehnice corespunzătoare de atenuare a impactului;
* se va urmări menţinerea unui nivel redus al emisiilor în aerul atmosferic datorate operaţiilor de transport materiale prin utilizarea de mijloace de transport conforme, luarea măsurilor necesare în situaţia în care se constată depăşirea standardului de calitate a aerului ambiental datorită execuţiei proiectului.

***Proiectul propus nu necesită parcurgerea celorlalte etape ale procedurilor de evaluare a impactului asupra mediului.***

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. **[554/2004](https://idrept.ro/00079384.htm)**, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. **[554/2004](https://idrept.ro/00079384.htm)**, cu modificările şi completările ulterioare.

**DIRECTOR EXECUTIV,**

 **Maria MORCOAȘE**

 **Șef Serviciu A.A.A, Întocmit,**

 **Florian STĂNCESCU consilier A.A.A.**

 **Raluca Elena IVAȘCU**

 **Șef Serviciu C.F.M., consilier C.F.M.**

 **Laura Gabriela BRICEAG Raluca PANȚURU**